
			AGINDUA, 2022ko maiatzaren 9koa, Hezkuntzako sailburuarena, Gernikako (Bizkaia) CPEIPS «San Fidel Ikastola» HLBHIP Haur, Lehen eta Bigarren Hezkuntzako ikastetxe pribatuaren baimena aldatzeko dena.

			Gernikako (Bizkaia) CPEIPS «San Fidel Ikastola» HLBHIP Haur, Lehen eta Bigarren Hezkuntzako ikastetxe pribatuaren entitate titularrak hasarazitako espedientea aztertu da, zeinaren bidez baimena eskatzen baitu Haur Hezkuntzako 1. zikloko 1-2 urte bitarteko haurrentzako bi unitate 0-1 urte bitarteko haurrentzako bi unitate bihurtzeko.

			Espediente horren izapideak araudiak ezarritako prozedurari jarraituz egin dira; gainera, indarrean dauden arauek eskatzen dituzten agiriak erantsi zaizkio eta arlo horretan eskumena duten erakundeek egin dituzte txostenak.

			Arau hauek ikusi dira: 332/1992 Errege Dekretua, apirilaren 3koa, unibertsitateaz kanpoko araubide orokorreko irakaskuntzak emateko ikastetxe pribatuen baimenei buruzkoa (apirilaren 9ko BOE); 131/2010 Errege Dekretua, otsailaren 12koa (martxoaren 12ko BOE) apirilaren 3ko 332/1992 Errege Dekretua aldatzen duena; 215/2010 Dekretua, azaroaren 16koa, 0 eta 3 urte bitarteko umeentzako haur-eskolek bete beharreko gutxieneko baldintzak ezarri, eta abenduaren 17ko 297/2002 Dekretuaren artikulu batzuk indarrean iraunarazten dituena (azken dekretu horrek Euskal Autonomia Erkidegoko zero urtetik hiru urtera bitarteko umeen haur-eskolak arautu zituen 2002-2003 eta 2003-2004 ikasturteetan) (azaroaren 19ko EHAA), eta gai horretan aplikatzekoak diren gainerako legeak. Horiek horrela, honako hau

			EBAZTEN DUT:

			1. artikulua.– Ondoren zehazten den ikastetxeari baimena ematen zaio, 2022-2023 ikasturtetik aurrera, Haur Hezkuntzako 1. zikloko 1-2 urte bitarteko haurrentzako bi unitate 0-1 urte bitarteko haurrentzako bi unitate bihurtzeko:

			Kode zenbakiak: 014526 eta 48005469.

			Izen generikoa: Haur, Lehen eta Bigarren Hezkuntzako ikastetxe pribatua.

			Izen espezifikoa: «San Fidel Ikastola».

			Titularra: Bilboko Gotzaitegia.

			Helbidea: Carlos Gangoiti, 11.

			Udalerria: Gernika.

			Lurralde historikoa: Bizkaia.

			 

			Baimena: Haur Hezkuntzako 1. zikloko 1-2 urte bitarteko haurrentzako bi unitate 0-1 urte bitarteko haurrentzako bi unitate bihurtzea.

			Ikastetxearen osaera:

			– Haur Hezkuntzako 1. zikloa: 9 unitate, honelako edukierakoak:

			• 3 unitate 0 - 1 urte bitarteko haurrentzat, 8 ikaspostuko edukierakoa bakoitza.

			• 2 unitate 1 - 2 urte bitarteko haurrentzat, 13 ikaspostuko edukierakoa bakoitza.

			• 4 unitate 2 - 3 urte bitarteko haurrentzat, 18 ikaspostuko edukierakoa bakoitza.

			– Haur Hezkuntzako 2. zikloa: 9 unitate, 218 ikaspostuko edukierakoa.

			– Lehen Hezkuntza: 13 unitate, 325 ikaspostuko edukierakoa.

			– Derrigorrezko Bigarren Hezkuntza: 9 unitate, 270 ikaspostuko edukierakoa.

			– Batxilergoa: «Zientziak», «Giza eta Gizarte Zientziak» eta «Teknikoa» modalitateak: 4 unitate, 140 ikaspostuko edukierakoa.

			– Hezkuntza Berezia:

			• Hezkuntza Bereziko 2 gela ireki.

			2. artikulua.– Ikastetxeak martxoaren 17ko 314/2006 Errege Dekretuaren bidez onartutako Eraikuntzako Kode Teknikoa bete beharko du, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Ikastetxearen titularraren erantzukizuna izango da baldintza horiek betetzea.

			AZKEN XEDAPENETAKO LEHENENGOA

			Agindu honetan dagoen baimen-emateak ez du esan nahi hezkuntza-itunen araubidearen edo dirulaguntzen deialdien bitartez laguntzarik lortuko denik.

			AZKEN XEDAPENETAKO BIGARRENA

			Agindu honen aurka, aukerako berraztertzeko errekurtsoa aurkez dakioke Hezkuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.

			Vitoria-Gasteiz, 2022ko maiatzaren 9a.

			Hezkuntzako sailburua,

			JOKIN BILDARRATZ SORRON.

